Eraser
Slet data fra harddisken, så andre ikke kan genskabe dem. Når du sletter filer i Windows, slettes de reelt ikke. Det eneste, der slettes, er henvisningen til, hvor de ligger på harddisken, og med de rigtige programmer kan de nemt findes igen. 

Hvis du vil være sikker på, at den slags programmer ikke kan genskabe dine slettede filer, skal du bruge Eraser. Eraser overskriver filerne gentagne gange med forskellige datamønstre, så de ikke kan genskabes. 

Du kan få overskrevet filer enkeltvis, efterhånden som du sletter dem, eller du kan få programmet til automatisk at overskrive al tom plads på harddisken på bestemte tidspunkter. Programmet kan også lave en bootdiskette, der kan overskrive hele harddisken, hvilket kan være meget praktisk, hvis du fx skal sælge computeren.